Na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) Vlada Republike Slovenije izdaja

Uredbo o izvajanju gozdarskih intervencij iz strateškega načrta Republike Slovenije za obdobje 2023–2027

I. SPLOŠNE DOLOČBE

1. člen

(vsebina)

1. Ta uredba ureja izvajanje intervencij naložbe v ureditev gozdne infrastrukture, naložbe v nakup nove mehanizacije in opreme za delo v gozdu, naložbe v primarno predelavo lesa in digitalizacijo ter naložbe v ustanovitev in razvoj gozdnega drevesničarstva iz strateškega načrta, ki ureja skupno kmetijsko politiko za obdobje 2023-2027 (v nadaljnjem besedilu: SN SKP). SN SKP je dostopen na osrednjem spletnem mestu državne uprave ter na spletni strani skupne kmetijske politike.
2. S to uredbo se za intervencije iz prejšnjega odstavka določa namen podpore, vlagatelje in upravičence, upravičene stroške, pogoje za dodelitev podpore, merila za ocenjevanje vlog, pogoje za izplačilo sredstev, obveznosti in finančne določbe za izvajanje:
3. Uredbe (EU) št. 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435 z dne 6. 12. 2021, str. 1), zadnjič spremenjene z Izvedbeno uredbo Komisije (EU) 2023/1620 z dne 8. avgusta 2023 o začasnih nujnih ukrepih, ki za leto 2023 odstopajo od nekaterih določb Uredbe (EU) 2021/2115 Evropskega parlamenta in Sveta, za reševanje specifičnih problemov v sektorju sadja in zelenjave, ki so jih povzročili neugodni vremenski dogodki, ter o ukrepih v zvezi z njimi (UL L št. 199 z dne 9. 8. 2023, str. 101), (v nadaljnjem besedilu: Uredba 2021/2115/EU);
4. Uredbe (EU) 2021/2116 Evropskega parlamenta in Sveta z dne 2. decembra 2021 o financiranju, upravljanju in spremljanju skupne kmetijske politike ter razveljavitvi Uredbe (EU) št. 1306/2013 (UL L št. 435 z dne 6. 12. 2021, str. 187), zadnjič spremenjene z Izvedbeno uredbo Komisije (EU) 2023/1508 z dne 20. julija 2023 o odstopanju za leto 2023 od člena 44(2), drugi pododstavek, Uredbe (EU) 2021/2116 Evropskega parlamenta in Sveta v zvezi s stopnjo predplačil za intervencije v obliki neposrednih plačil ter intervencije za razvoj podeželja na osnovi površin in živali (UL L št. 184 z dne 21. 7. 2023, str. 17), (v nadaljnjem besedilu: Uredba 2021/2116/EU);
5. Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), zadnjič spremenjene z Delegirano uredbo Komisije (EU) 2023/1676 z dne 7. julija 2023 o dopolnitvi Uredbe (EU) 2021/1060 Evropskega parlamenta in Sveta v zvezi z opredelitvijo stroškov na enoto, pavšalnih zneskov in pavšalnih stopenj ter financiranja, ki ni povezano s stroški, za povračilo izdatkov državam članicam s strani Komisije (UL L št. 216 z dne 1. 9. 2023, str. 11);
6. Izvedbene Uredbe Komisije (EU) 2021/2289 z dne 21. decembra 2021 o določitvi pravil za uporabo Uredbe (EU) 2021/2115 Evropskega parlamenta in Sveta o predstavitvi vsebine strateških načrtov SKP in elektronskem sistemu za varno izmenjavo informacij (UL L št. 458 z dne 22. 12. 2021, str. 463), zadnjič spremenjene s Popravkom (UL L št. 156 z dne 9.6.2022, str. 163);
7. Delegirane uredbe Komisije (EU) 2022/127 z dne 7. decembra 2021 o dopolnitvi Uredbe (EU) 2021/2116 Evropskega parlamenta in Sveta s pravili o plačilnih agencijah in drugih organih, finančnem upravljanju, potrditvi obračunov, varščinah in uporabi eura (UL L št. 20 z dne 31. 1. 2022, str. 95), zadnjič spremenjene z Delegirano uredbo Komisije (EU) 2023/1448 z dne 10. maja 2023 o spremembi Delegirane uredbe (EU) 2022/127 glede izplačila predplačil v okviru šolske sheme in o popravku navedene uredbe (UL L št. 179 z dne 14.7.2023, str. 2) in
8. Uredba Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327 z dne 21. 12. 2022, str. 1), (v nadaljnjem besedilu: Uredba 2022/2472/EU).

2. člen

(pomen izrazov)

Izrazi, uporabljeni v tej uredbi, pomenijo:

1. delo v gozdu pomeni sečnjo in spravilo gozdnega drevja ter povečanje ekonomske vrednosti gozda;
2. protipožarna infrastruktura je infrastruktura, namenjena varovanju naravnega okolja pred požari na območjih gozdov z zelo veliko in veliko stopnjo požarne ogroženosti oziroma za intervencijo gašenja v večjem požarno ogroženem prostoru v skladu s predpisi, ki urejajo protipožarno infrastrukturo. Protipožarna infrastruktura so protipožarne preseke, protipožarne steze, protipožarni zidovi, prostor za izvenletališko pristajanje helikopterjev ter namensko urejeni vodni viri oziroma mesta za oskrbo helikopterjev, gasilskih vozil in gasilcev z vodo za gašenje, kot so vodno zajetje, kal, hidrant;
3. protipožarne preseke so gozdne prometnice za potrebe varovanja naravnega okolja pred požari v skladu s predpisi, ki urejajo gradnjo gozdnih prometnic;
4. protipožarna steza je steza, široka do 0,60 m, ki zagotavlja predvidene premike gasilskih moštev po težko prehodnem terenu in se povezuje s protipožarno ali javno infrastrukturo višjega reda. Protipožarna steza ima enake tehnične lastnosti kot pešpot v skladu s predpisom, ki ureja razvrščanje objektov;
5. protipožarni zid je suhi zid ali suhozid, ki je visok 0,8 m in širok 0,4 do 0,8 m. Namenjen je preprečevanju širjenja talnih požarov. Gradnja protipožarnih zidov obsega ročno pridobivanje kamenja in graditev zidu;
6. prostor za izvenletališko pristajanje helikopterjev je območje za izvedbo izvenletališkega pristanka in vzleta helikopterja, ki ni letališče, vzletišče ali heliport in ga vodja helikopterja ali zemeljski asistent lahko izbere za pristanek in vzlet helikopterja v skladu s predpisom, ki ureja izvajanje izvenletaliških pristankov in vzletov helikopterjev. Prostor mora imeti minimalno površino 2.500 m2, pri čemer mora biti najmanjša širina prostora 40 m;
7. vodno zajetje je večje vodno zajetje z minimalno prostornino 15.000 m3, ki omogoča zajetje vode za gašenje tudi v najbolj sušnem obdobju (neizčrpen vodni vir);
8. neizčrpen vodni vir so naravni in umetni vodni viri za gašenje, kot so reke, potoki, jezera, ribniki, morje, vodnjaki in vodna zajetja. Neizčrpen vodni vir mora izpolnjevati naslednji zahtevi:

* iz podatkov o 100-letnih vodah mora biti potrjeno, da vodni vir tudi v najbolj sušnem obdobju v času zadnjih 100 let zagotavlja načrtovano količino vode in
* mora imeti vodno soglasje v skladu s predpisi, ki urejajo vode, o uporabi neizčrpnega vodnega vira;

1. kal je plitva kotanja na kraških tleh, kjer se zbira deževnica. Voda ne pronica v podzemlje, ker ima kal dno prekrito z neprepustno plastjo gline, ilovice ali je drugače zatesnjen. Kal ima minimalno prostornino 300 m3;
2. hidrant je naprava na vodovodnem omrežju, ki zagotavlja večje količine vode za gašenje požarov;
3. protipožarno vzdrževanje je odstranitev žive in mrtve vegetacije za zagotovitev ustreznega horizontalnega in vertikalnega prekinjenega prostora med gozdnimi sestoji ob protipožarnih presekah, protipožarnih stezah in s protipožarnih zidov;
4. ureditev gozdnih cest je gradnja in rekonstrukcija gozdnih cest;
5. ureditev gozdnih vlak je gradnja, rekonstrukcija in priprava gozdnih vlak;
6. proti erozijsko vzdrževanje gozdnih vlak je izdelava prečnih in vzdolžnih jarkov, ki zagotavljajo odvodnjavanje, s tem ukrepom preprečimo vodno erozijo tal.

3. člen

(vrste intervencij)

S to uredbo se urejajo intervencije iz 73. člena Uredbe 2021/2115/EU o strateških načrtih:

1. naložbe v ureditev gozdne infrastrukture,
2. naložbe v nakup nove mehanizacije in opreme za delo v gozdu,
3. naložbe v primarno predelavo lesa in digitalizacijo,
4. naložbe v ustanovitev in razvoj gozdnega drevesničarstva.

II. PODROBNEJŠE DOLOČBE ZA IZVAJANJE INTERVENCIJ

**1. Intervencija naložbe v ureditev gozdne infrastrukture**

4. člen

(predmet in namen podpore)

Podpora iz intervencije naložbe v ureditev gozdne infrastrukture, ki se dodeli v skladu Uredbo 2022/2472/EU, je namenjena naložbam v gradnjo, rekonstrukcijo gozdnih cest in gozdnih vlak, proti erozijskemu vzdrževanju gozdnih vlak ter pripravo gozdnih vlak (v nadaljnjem besedilu: gozdne ceste in gozdne vlake) in ureditvi protipožarne infrastrukture.

5. člen

(vlagatelji in upravičenci)

(1) Za ureditev gozdnih cest in gozdnih vlak ter proti erozijskega vzdrževanja gozdnih vlak so vlagatelji:

1. fizične osebe razen samostojnih podjetnikov posameznikov, ki so lastniki oziroma solastniki zasebnih gozdov in izvajajo ureditev samo na lastnih gozdnih parcelah;
2. agrarne skupnosti v skladu z zakonom, ki ureja agrarne skupnosti, ki izvajajo ureditev samo na gozdnih zemljiščih v solastnini oziroma skupni lastnini članov agrarne skupnosti;
3. pravne osebe in samostojni podjetniki posamezniki, ki so lastniki zasebnih gozdov;
4. pravne osebe in samostojni podjetniki posamezniki, ki so lastniki zasebnih gozdov in imajo pridobljeno soglasje lastnikov zemljišč na katerih se izvede naložba v gozdno infrastrukturo in
5. lokalne skupnosti.

(2) Za ureditev protipožarne infrastrukture so vlagatelji:

1. pravne osebe in samostojni podjetniki posamezniki, ki so lastniki zasebnih gozdov, in lastniki skupin gozdnega drevja ali posamičnega gozdnega drevja na negozdnih kmetijskih površinah zunaj naselij;
2. pravne osebe in samostojni podjetniki posamezniki, ki so zakupniki zasebnih gozdov;
3. lokalne skupnosti in
4. upravljavci gozdov v lasti Republike Slovenije.

(3) Ne glede na prejšnji odstavek tega člena so za ureditev protipožarnih presek in protipožarnih stez vlagatelji tudi:

1. fizične osebe razen samostojnih podjetnikov posameznikov, ki so lastniki zasebnih gozdov in lastniki skupin gozdnega drevja ali posamičnega gozdnega drevja na negozdnih kmetijskih površinah zunaj naselij in izvajajo ureditev samo na lastnih gozdnih parcelah;
2. agrarne skupnosti v skladu z zakonom, ki ureja agrarne skupnosti, ki izvajajo ureditev samo na gozdnih zemljiščih v solastnini oziroma skupni lastnini članov agrarne skupnosti, in
3. fizične osebe razen samostojnih podjetnikov posameznikov, ki so zakupniki zasebnih gozdov in izvajajo ureditev samo na gozdnih parcelah v zakupu.

(4) Upravičenci za ureditev gozdnih cest in gozdnih vlak ter proti erozijskega vzdrževanja gozdnih vlak so vlagatelji iz prvega odstavka tega člena, ki izpolnjujejo pogoje za dodelitev podpore iz prvega, tretjega in četrtega odstavka 7. člena te uredbe, dosežejo zadostno število točk pri merilih za izbor in jim je izdana odločba o pravici do sredstev.

(5) Upravičenci za ureditev protipožarne infrastrukture so vlagatelji iz drugega in tretjega odstavka tega člena, ki izpolnjujejo pogoje za dodelitev podpore iz drugega odstavka 7. člena te uredbe, dosežejo zadostno število točk pri merilih za izbor in jim je izdana odločba o pravici do sredstev.

6. člen

(upravičeni stroški)

(1) V skladu s točko a) četrtega odstavka 49. člena Uredbe 2022/2472/EU so za naložbo v ureditev gozdnih cest in gozdnih vlak ter proti erozijskega vzdrževanja gozdnih vlak upravičeni stroški:

1. gradnje ali rekonstrukcije gozdne ceste in nakup pripadajoče opreme;
2. gradnje, rekonstrukcije ali priprave gozdne vlake in nakup pripadajoče opreme;
3. proti erozijskega vzdrževanja gozdnih vlak;
4. splošni stroški iz 20. člena uredbe, ki ureja skupne določbe za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (v nadaljnjem besedilu: uredba o skupnih določbah za izvajanje intervencij).

(2) V skladu s točko a) drugega odstavka 43. člena Uredbe 2022/2472/EU so za naložbo v ureditev protipožarne infrastrukture upravičeni stroški:

1. gradnje, rekonstrukcije, protipožarnega vzdrževanja protipožarne gozdne ceste in pripadajoče opreme;
2. gradnje, rekonstrukcije, protipožarnega vzdrževanja protipožarne poti in pripadajoče opreme;
3. gradnje, protipožarnega vzdrževanja protipožarnih stez in pripadajoče opreme;
4. gradnje, protipožarnega vzdrževanja protipožarnih zidov;
5. gradnje, protipožarnega vzdrževanja prostorov za izven letališko pristajanje helikopterjev;
6. namenske ureditve vodnih virov oziroma mesta za oskrbo helikopterjev, gasilskih vozil in gasilcev z vodo za gašenje;
7. splošni stroški iz 20. člena uredbe o skupnih določbah za izvajanje intervencij .

(3) Višina upravičenih stroškov se določi v skladu s 41. členom te uredbe.

7. člen

(pogoji za dodelitev podpore)

1. Poleg splošnih pogojev za dodelitev podpore iz uredbe o skupnih določbah za izvajanje intervencij ki morajo biti izpolnjeni ob oddaji vloge na javni razpis za podporo za ureditev gozdnih cest in gozdnih vlak ter proti erozijskega vzdrževanja gozdnih vlak so pogoji naslednji:
2. naložba v ureditev gozdnih cest in gozdnih vlak, razen za proti erozijsko vzdrževanje gozdnih vlak, se lahko izvaja na območjih, na katerih dejanska odprtost z gozdnimi prometnicami po izvedeni naložbi ne presega največje mogoče odprtosti, ki znaša:
3. za gozdne ceste 27,6 m/ha na ravni gozdnogospodarske enote,
4. za gozdne vlake na ravni odseka:

* kraški svet 180 m/ha,
* gričevnat svet 150 m/ha,
* alpski svet 130 m/ha;

1. dejanska odprtost iz prejšnje točke mora biti razvidna iz elaborata v skladu z predpisom, ki ureja gozdne prometnice;
2. gozdne vlake se ne smejo urejati na območjih gozdov, kjer je zelo velika verjetnost pojavljanja plazov ali na strogo varovanem erozijskem območju, ter na območjih, kjer je v gozdnogojitvenih načrtih predvideno žičniško spravilo lesa;
3. če gre za gradnjo gozdne ceste mora biti izdelan elaborat ničelnic v skladu s predpisom, ki ureja gozdne prometnice, pri čemer mora biti gradnja gozdne ceste skladna z omejitvami in pogoji iz gozdnogospodarskega načrta;
4. rekonstrukcija gozdne ceste mora biti skladna z omejitvami in pogoji iz gozdnogospodarskega načrta;
5. če gre za gradnjo ali pripravo gozdne vlake ter za proti erozijsko vzdrževanje gozdnih vlak mora biti izdelan elaborat vlak v skladu s predpisom, ki ureja gozdne prometnice, pri čemer mora biti gradnja ali priprava gozdne vlake skladna z omejitvami in pogoji iz tehnološkega dela gozdnogojitvenega načrta;
6. rekonstrukcija gozdne vlake mora biti skladna z omejitvami in pogoji iz tehnološkega dela gozdnogojitvenega načrta;
7. pridobljena mora biti pravica graditi v skladu s predpisi, ki urejajo graditev gozdnih prometnic;
8. za ureditev gozdnih cest in gozdnih vlak, razen za proti erozijsko vzdrževanje gozdnih vlak mora biti predložen izračun zmanjšanja stroškov gospodarjenja z gozdom za posamezno gozdno cesto ali vlako, ki ga izdela Zavod za gozdove Slovenije (v nadaljnjem besedilu: ZGS);
9. pridobljena morajo biti soglasja v skladu s predpisi, ki urejajo gradnjo gozdnih prometnic, prostor, varstvo kulturne dediščine, ohranjanje narave, varstvo okolja in področje voda;
10. ne glede na 8. točko tega odstavka, mora biti pridobljeno soglasje agrarne skupnosti v skladu z zakonom, ki ureja agrarne skupnosti, če gre za gozdne parcele, ki so v solasti oziroma v skupni lasti članov agrarne skupnosti.
11. Poleg splošnih pogojev za dodelitev podpore iz uredbe o skupnih določbah za izvajanje intervencij, ki morajo biti izpolnjeni ob oddaji vloge na javni razpis za podporo za ureditev protipožarne infrastrukture so pogoji naslednji:
12. če gre za gradnjo, rekonstrukcijo, protipožarno vzdrževanje protipožarne infrastrukture, mora biti izdelan elaborat, ki ga pripravi ZGS, oziroma drug ustrezen načrt, pri čemer morajo biti gradnja, rekonstrukcija ali protipožarno vzdrževanje protipožarne infrastrukture skladni z omejitvami in pogoji iz gozdnogospodarskega načrta ter drugimi pogoji, ki jih določi ZGS;
13. za gradnjo, rekonstrukcijo, protipožarno vzdrževanje protipožarne infrastrukture mora biti izdano dovoljenje ZGS v skladu zakonom, ki ureja gozdove, s katero je ZGS ugotovil tudi, da:

* je protipožarna infrastruktura opredeljena v načrtu varstva gozdov pred požari in tehnološkem delu gozdnogojitvenega načrta;
* se bodo gradnja, rekonstrukcija, protipožarno vzdrževanje protipožarne infrastrukture izvedli na območjih gozdov z zelo veliko (1. stopnja) in veliko (2. stopnja) stopnjo požarne ogroženosti, kot je opredeljeno v gozdnogospodarskih in lovsko upravljavskih načrtih območij,
* je bila pridobljena pravica graditi v skladu s predpisi, ki urejajo graditev gozdnih prometnic,
* je bila izdelana dokumentacija v skladu s predpisom, ki ureja gozdne prometnice, in predpisom, ki ureja varstvo gozdov,
* so bila pridobljena soglasja oziroma mnenja v skladu s predpisi, ki urejajo graditev objektov, gradnjo gozdnih prometnic, prostor, varstvo kulturne dediščine, ohranjanje narave, varstvo okolja in področje voda.

1. Do podpore niso upravičene naložbe v ureditev gozdnih cest in gozdnih vlak ter proti erozijskega vzdrževanja gozdnih vlak, ki so v lasti ali solasti Republike Slovenije.
2. Do podpore za proti erozijsko vzdrževanje gozdnih vlak niso upravičene gozdne vlake, ki so bile že sofinancirane s sredstvi Programa razvoja podeželja Republike Slovenije za obdobje 2014-2020 (v nadaljnjem besedilu: PRP 14-20) ter imajo upravičenci še obveznosti po zadnjem izplačilu sredstev.
3. Podrobnejši pogoji in dokazila za izpolnjevanje pogojev iz prvega in drugega odstavka tega člena se določijo z javnim razpisom.

8. člen

(merila za ocenjevanje vlog)

1. Vloge, vložene na javni razpis, se točkujejo na podlagi naslednjih meril za ocenjevanje vlog za ureditev gozdnih cest in gozdnih vlak ter proti erozijsko vzdrževanje gozdnih vlak:
2. ekonomski vidik naložbe:

* odprtost gozdov z gozdnimi prometnicami pred naložbo,
* delež zmanjšanja spravilnih stroškov;

1. geografski vidik naložbe: stopnja gozdnatosti na ravni občin;
2. proizvodni (tehnološki) vidik naložbe:

* dolžina in vrsta gozdnih prometnic, s katerim se vlagatelj prijavlja na javni razpis,
* proti erozijsko vzdrževanje gozdnih vlak;

1. prispevek k horizontalnim ciljem: ureditev gozdnih prometnic izven območij Natura 2000.
2. Med vlogami, vloženimi na javni razpis za naložbe v ureditev gozdnih cest in gozdnih vlak, ki dosežejo vstopni prag 30 odstotkov najvišjega možnega števila točk, se izberejo tiste, ki dosežejo višje število točk, do porabe razpisanih sredstev.
3. Merila za ocenjevanje vlog za ureditev protipožarne infrastrukture so:
4. dolžina ureditve protipožarne infrastrukture, s katero se vlagatelj prijavlja,
5. stopnja poudarjenosti funkcij gozda,
6. število vključenih lastnikov gozdov.
7. Med vlogami na javni razpis za naložbe v ureditev protipožarne infrastrukture, ki dosežejo vstopni prag 44 odstotkov najvišjega možnega števila točk, se izberejo tiste, ki dosežejo višje število točk, do porabe razpisanih sredstev
8. Podrobnejša merila iz prvega in tretjega odstavka tega člena in točkovnik za ocenjevanje vlog se določijo v javnem razpisu.

9. člen

(pogoji ob vložitvi zahtevka za izplačilo sredstev)

1. Poleg splošnih pogojev ob vložitvi zahtevka za izplačilo sredstev iz uredbe o skupnih določbah za izvajanje intervencij morajo biti ob vložitvi zahtevka za izplačilo sredstev izpolnjeni tudi naslednji pogoji:
2. če gre za gradnjo ali rekonstrukcijo gozdne ceste mora biti:

* opravljen strokovni pregled s strani ZGS v skladu s predpisom, ki ureja gozdne prometnice in izdelan zapisnik o strokovnem pregledu gozdne ceste,
* opravljen mora biti neodvisen nadzor nad izvedbo gradbenih del s strani pooblaščenega nadzornika in vodena knjiga obračunskih izmer s strani izvajalca gradnje ali rekonstrukcije gozdne ceste;

1. če gre za gradnjo, rekonstrukcijo ali pripravo gozdne vlake ter proti erozijsko vzdrževanje gozdnih vlak mora biti opravljen strokovni prevzem gozdne vlake s strani ZGS, ki izdela prevzemni zapisnik.
2. če gre za gradnjo, rekonstrukcijo ali protipožarno vzdrževanje protipožarne infrastrukture mora biti opravljen strokovni prevzem protipožarne infrastrukture s strani ZGS, ki izdela prevzemni zapisnik.
3. Za namen ureditve gozdnih cest in gozdnih vlak ter proti erozijskega vzdrževanja gozdnih vlak se kot zaključek naložbe šteje strokovni pregled gozdne ceste ali strokovni prevzem gozdne vlake v skladu s predpisom, ki ureja gozdne prometnice. Kot zaključek ureditve protipožarne infrastrukture se šteje strokovni prevzem protipožarne infrastrukture.
4. Upravičenec mora zahtevku za izplačilo sredstev priložiti naslednja dokazila:
5. v primeru ureditve gozdne ceste zapisnik o strokovnem pregledu gozdne ceste ZGS iz prve alineje 1. točke, prvega odstavka tega člena;
6. v primeru ureditve gozdne vlake ter proti erozijskega vzdrževanja gozdnih vlak prevzemni zapisnik ZGS iz 2. točke, prvega odstavka tega člena;
7. v primeru ureditve protipožarne infrastrukture prevzemni zapisnik ZGS iz 3. točke, prvega odstavka tega člena.
8. Upravičenec za ureditev gozdnih cest in gozdnih vlak ter proti erozijskega vzdrževanja gozdnih vlak lahko v okviru ene vloge vloži en zahtevek za izplačilo sredstev. Upravičenec za ureditev protipožarne infrastrukture lahko v okviru ene vloge vloži do pet zahtevkov za izplačilo sredstev.

10. člen

(obveznosti po zadnjem izplačilu sredstev)

Poleg splošnih obveznosti iz uredbe o skupnih določbah za izvajanje intervencij morajo biti izpolnjene tudi naslednje obveznosti:

1. gozdne ceste in gozdne vlake, ki so predmet podpore, morajo omogočati spravilo lesa s spravilnimi sredstvi še pet let po zadnjem izplačilu sredstev razen v primeru proti erozijskega vzdrževanja gozdnih vlak;
2. protipožarna infrastruktura, ki je predmet podpore, mora opravljati svoj namen in omogočati preventivno protipožarno varnost gozdov še naslednjih pet let po izplačilu sredstev, razen v primeru protipožarnega vzdrževanja protipožarne infrastrukture.

11. člen

(finančne določbe)

1. Podpora v okviru te intervencije se dodeli kot vrednost na enoto v obliki nepovratne finančne pomoči.
2. Stopnja podpore znaša:

1. za ureditev gozdnih cest in proti erozijsko vzdrževanje gozdnih vlak 75 odstotkov,

2. za ureditev gozdnih vlak 50 odstotkov ter

3. za ureditev protipožarne infrastrukture 100 odstotkov upravičenih stroškov.

1. Najmanjši znesek podpore je 500 eurov na eno vlogo.
2. Upravičenec lahko v celotnem programskem obdobju 2023–2027 iz naslova te intervencije pridobi največ 500.000 eurov javne podpore.
3. Razpoložljiva sredstva, namenjena izvajanju te intervencije v programskem obdobju 2023–2027, so opredeljena v Prilogi 2 uredbe o skupnih določbah za izvajanje intervencij.

**2. Intervencija naložbe v nakup nove mehanizacije in opreme za delo v gozdu**

12. člen

(predmet in namen podpore)

Podpora iz intervencije naložbe v nakup nove mehanizacije in opreme za delo v gozdu, ki se dodeli v skladu z Uredbo 2022/2472/EU, je namenjena naložbam v nakup nove mehanizacije in nove opreme za delo v gozdu.

13. člen

(vlagatelji in upravičenci)

1. Vlagatelji v okviru intervencije naložbe v nakup nove mehanizacije in opreme za delo v gozdu so:
2. fizična oseba, ki je lastnik oziroma zakupnik gozda,
3. pravna oseba, zadruga in samostojni podjetnik posameznik, ki ni lastnik oziroma zakupnik gozda, če ima v skladu s standardno klasifikacijo dejavnosti registrirano dejavnost pod šifro 02.200 – sečnja oziroma 02.400 – storitev za gozdarstvo,
4. agrarna skupnost v skladu z zakonom, ki ureja agrarne skupnosti (v nadaljnjem besedilu: agrarna skupnost), katere člani imajo v solastnini oziroma v skupni lastnini gozdno zemljišče.
5. Upravičenci so vlagatelji iz prvega odstavka tega člena, ki izpolnjuje pogoje za dodelitev podpore iz 15. člena te uredbe, dosežejo zadostno število točk pri merilih za izbor in jim je izdana odločba o pravici do sredstev.

14. člen

(upravičeni stroški)

1. V skladu s točko b) četrtega odstavka 50. člena Uredbe 2022/2472/EU so v okviru intervencije naložbe v nakup nove mehanizacije in opreme za delo v gozdu upravičeni stroški:

* nakupa in dobave nove mehanizacije oziroma opreme za delo v gozdu ter
* splošni stroški iz 20. člena uredbe o skupnih določbah za izvajanje intervencij.

1. Višina upravičenih stroškov se določi v skladu z 41. členom te uredbe.

15. člen

(pogoji za dodelitev podpore)

1. Vlagatelj mora poleg splošnih pogojev za dodelitev podpore iz uredbe, ki ureja skupne določbe za izvajanje intervencij ob vložitvi vloge na javni razpis v okviru te intervencije izpolnjevati tudi naslednje pogoje:
2. če je vlagatelj fizična oseba, razen samostojnega podjetnika posameznika, njegova gozdna posest, ki jo ima v lasti, solasti ali zakupu, ob predložitvi vloge na javni razpis, ne sme biti manjša:

- od 5 hektarov, če kandidira za nakup nove opreme za delo v gozdu,

- od 10 hektarjev, če kandidira za nakup mehanizacije za delo v gozdu.

1. če je vlagatelj agrarna skupnost, obseg gozdnih zemljišč, ki ga imajo člani agrarne skupnosti v solasti ali skupni lasti, ne sme biti manjši:

* od 5 hektarov, če agrarna skupnost kandidira za nakup nove opreme za delo v gozdu,
* od 10 hektarjev, če agrarna skupnost kandidira za nakup mehanizacije za delo v gozdu.

1. če je vlagatelj samostojni podjetnik posameznik ali pravna oseba, mora v koledarskem letu pred objavo javnega razpisa izkazati najmanj 50.000 eurov prihodka iz sečnje, spravila lesa, mulčenja in strojne sadnje v gozdu, kar je razvidno iz računov, ki se priložijo vlogi na javni razpis;
2. vlagatelj lahko kandidira v celotnem programskem obdobju 2023-2027, le z enim kosom iste vrste mehanizacije oziroma iste vrste opreme.
3. Podrobnejši pogoji in dokazila za izpolnjevanje pogojev iz prvega odstavka tega člena se določijo z javnim razpisom.

16. člen

(merila za ocenjevanje vlog)

1. Vloge, vložene na javni razpis, se točkujejo na podlagi naslednjih meril za ocenjevanje vlog:
2. za fizične osebe, razen samostojnih podjetnikov posameznikov:
3. ekonomski vidik naložbe:

* usposobljenost uporabnika naložbe,
* starost vlagatelja,
* velikost gozdne posesti vlagatelja,
* razmerje med letnim prihodkom iz gozdarske dejavnosti in višino naložbe,
* dodeljena sredstva iz naslova PRP 2014-2020 oziroma SN 2023-2027;

1. geografski vidik naložbe:

* gorsko in hribovsko območje OMD;

1. prispevek k horizontalnim ciljem: okoljski faktor, ki se izračuna na podlagi pomena okoljskega vidika posamezne vrste gozdarske mehanizacije ali opreme;
2. za pravne osebe in samostojne podjetnike posameznike:
3. ekonomski vidik naložbe:

* velikost podjetja glede na število delovnih mest,
* razmerje med letnim prihodkom in višino naložbe,
* delovanje podjetja,
* dodeljena sredstva iz naslova PRP 2014-2020 oziroma SN 2023-2027;

1. geografski vidik naložbe:

* stopnja gozdnatosti na ravni občine;

1. prispevek k horizontalnim ciljem: okoljski faktor, ki se izračuna na podlagi pomena okoljskega vidika posamezne vrste gozdarske mehanizacije ali opreme;
2. za agrarne skupnosti:
3. ekonomski vidik naložbe:

* velikost gozdnega zemljišča vlagatelja,
* razmerje med letnim prihodkom iz gozdarske dejavnosti in višino naložbe;

1. geografski vidik naložbe:

* gorsko in hribovsko območje OMD;
* stopnja gozdnatosti na ravni občine;

1. prispevek k horizontalnim ciljem: okoljski faktor, ki se izračuna na podlagi pomena okoljskega vidika posamezne vrste gozdarske mehanizacije ali opreme.
2. Med vlogami, vloženimi na javni razpis za naložbe v nakup nove mehanizacije in opreme za sečnjo in spravilo lesa, ki dosežejo vstopni prag 40 odstotkov najvišjega možnega števila točk, se izberejo tiste, ki dosežejo višje število točk, do porabe razpisanih sredstev.
3. Podrobnejša merila iz prvega odstavka tega člena in točkovnik za ocenjevanje vlog se določijo v javnem razpisu.

17. člen

(pogoji ob vložitvi zahtevka za izplačilo sredstev)

1. Poleg splošnih pogojev ob vložitvi zahtevka za izplačilo sredstev iz uredbe o skupnih določbah za izvajanje intervencij mora upravičenec do podpore v okviru te intervencije ob vložitvi zahtevka za izplačilo sredstev izpolnjevati tudi pogoj, da mora biti naložba vključena v uporabo, kar se šteje za zaključek naložbe in se izkazuje z izjavo o vključitvi naložbe v uporabo.
2. Upravičenec mora zahtevku za izplačilo sredstev priložiti naslednja dokazila:
3. v primeru naložb v opremo in mehanizacijo mora upravičenec priložiti dokument, iz katerega je razvidna vsaj serijska številka, tip stroja ali opreme in nazivna moč, ter dobavnice, transportne liste ali druga dokazila, ki izkazujejo prevzem opreme in mehanizacije;
4. za traktorje kolesnike, ki se uporabljajo za delo v gozdu, mora upravičenec priložiti kopijo potrdila o skladnosti, iz katerega so razvidni podatki o gozdarski nadgradnji. Za traktorje goseničarje, ki se uporabljajo za delo v gozdu, mora upravičenec priložiti izjavo proizvajalca oziroma dobavitelja nadgradnje o skladnosti s standardi in predpisi o varnosti strojev.
5. Upravičenec lahko v okviru te intervencije vloži en zahtevek za izplačilo sredstev.

18. člen

(obveznosti po zadnjem izplačilu sredstev)

1. Poleg splošnih obveznosti iz uredbe o skupnih določbah za izvajanje intervencij mora upravičenec izpolniti tudi naslednje obveznosti po zadnjem izplačilu sredstev:
2. če gre za fizične osebe, razen samostojnih podjetnikov posameznikov ali agrarne skupnosti:

pri nakupu mehanizacije za sečnjo in spravilo lesa, razen za strojno sečnjo, mora v gozdovih v Republiki Sloveniji posekati oziroma spraviti najmanj 750 m³ lesa v obdobju treh koledarskih let po zadnjem izplačilu sredstev,

pri nakupu mehanizacije za strojno sečnjo mora upravičenec v gozdovih v Republiki Sloveniji posekati oziroma spraviti najmanj 12.000 m³ lesa letno v treh koledarskih letih po zadnjem izplačilu sredstev,

podprte naložbe v okviru te intervencije se morajo uporabljati v skladu z usmeritvami in ukrepi določenimi v načrtih za gospodarjenje z gozdovi;

1. če gre za samostojne podjetnike posameznike, zadruge in pravne osebe:

- pri nakupu mehanizacije za sečnjo in spravilo lesa, razen za strojno sečnjo, mora v gozdovih v Republiki Sloveniji posekati oziroma spraviti najmanj 4.000 m³ lesa letno v treh koledarskih letih po zadnjem izplačilu sredstev,

- pri nakupu mehanizacije za strojno sečnjo mora upravičenec v gozdovih v Republiki Sloveniji posekati oziroma spraviti najmanj 12.000 m³ lesa letno v treh koledarskih letih po zadnjem izplačilu sredstev,

- podprte naložbe v okviru te intervencije se morajo uporabljati v skladu z usmeritvami in ukrepi določenimi v načrtih za gospodarjenje z gozdovi;

1. Dokazila o količini poseka oziroma spravila lesa iz prve in druge alineje 1. točke ter prve in druge alineje 2. točke prejšnjega odstavka, so:

* kopija odločbe ZGS v skladu s predpisom, ki ureja gozdove in kopije obrazca »Kontrola sečišč (izvedba odločbe)«, če je upravičenec obveznosti izpolnil v lastnem gozdu,
* kopija odločbe ZGS v skladu s predpisom, ki ureja gozdove in kopije obrazca »Kontrola sečišč (izvedba odločbe)« lastnika gozda, kjer je upravičenec obveznosti izpolnil v okviru registrirane dejavnosti ali strojnega krožka in kopija računov, iz katerih mora biti razvidna opravljena količina posekanega oziroma spravljenega lesa ter številka odločbe ZGS o odobritvi poseka,
* popis in fotografijo števca delovnih (obratovalnih) ur na dan poročila iz 45. člena te uredbe, pri mehanizaciji za delo v gozdu, ki ta števec tovarniško ima.

1. Upravičenec mora poročati o izpolnjevanju obveznosti iz 1. in 2. točke prvega odstavka tega člena za tri koledarska leta po zadnjem izplačilu sredstev.

19. člen

(javni razpis)

1. Javni razpis je strukturiran v:

* A. sklop, na katerega vložijo vlogo vlagatelji, ki so fizične osebe, razen samostojnih podjetnikov posameznikov, ter agrarne skupnosti v skladu s predpisom, ki ureja agrarne skupnosti;
* B. sklop, na katerega vložijo vlogo vlagatelji, ki so pravne osebe ter samostojni podjetniki posamezniki.

1. Če je na posameznem sklopu iz prejšnjega odstavka višina razpisanih sredstev višja od zneska odobrenih sredstev, se preostanek sredstev prerazporedi v drugi sklop.

20. člen

(finančne določbe)

1. Podpora v okviru te intervencije se dodeli kot vrednost na enoto v obliki nepovratne finančne pomoči.
2. Stopnja podpore je 40 odstotkov upravičenih stroškov.
3. Najnižji znesek podpore je 1.000 eurov na vlogo.
4. Upravičenec lahko v celotnem programskem obdobju 2023–2027 iz naslova te intervencije pridobi največ 500.000 eurov javne podpore.
5. Razpoložljiva sredstva, namenjena izvajanju te intervencije v programskem obdobju 2023–2027, so opredeljena v Prilogi 2 uredbe o skupnih določbah za izvajanje intervencij.

**3. Intervencija naložbe v primarno predelavo lesa in digitalizacijo**

21. člen

(predmet in namen podpore)

1. Podpora iz intervencije naložbe v primarno predelavo lesa in digitalizacijo, ki se dodeli v skladu z Uredbo 2022/2472/EU, je namenjena naložbam v dejavnosti primarne predelave okroglega lesa majhnega obsega, ki diverzificira proizvodnjo upravičencev.
2. V primarno predelavo okroglega lesa majhnega obsega spadajo: žaganje lesa, skobljanje lesa in druga strojna obdelava okroglega lesa, profiliranje, iveriranje, proizvodnja lesenih železniških pragov, proizvodnja lesenih drogov, kolov, sekancev in iveri, sušenje lesa, impregnacija ali biocidna zaščita lesa z biocidnimi proizvodi ali drugimi materiali, modifikacija lesa, proizvodnja sekancev ter proizvodnja lesnih peletov, briketov ali drv za energetsko rabo.
3. Majhen obseg predelave lesa iz prvega odstavka tega člena pomeni:

* do 20.000 m3 vhodne surovine za proizvodnjo žaganega lesa ali neimpregniranih pragov letno, če gre za žagarske obrate,
* do 4.000 ton proizvodnje lesnih pelet letno, če gre za proizvodnjo pelet kot dodatno dejavnost v okviru žagarskih obratov,
* do 12.000 nasutih m3 oziroma predelava 4.000 m3 okroglega lesa letno, če gre za proizvodnjo sekancev kot dodatna dejavnost v okviru žagarskih obratov,
* do 50.000 nasutih m3 oziroma predelavi 15.000 m3 okroglega lesa letno, če gre za proizvodnjo lesnih sekancev v gozdu ali
* do 20.000 nasutih prostorninskih metrov polen letno (ekvivalentno 10.000 m3 okroglega lesa), če gre za obrate za proizvodnjo drv.

22. člen

(vlagatelji in upravičenci)

1. Vlagatelji v okviru intervencije naložbe v primarno predelavo lesa in digitalizacijo so:
   1. gospodarske družbe,
   2. zadruge,
   3. samostojni podjetniki posamezniki ter
   4. nosilci dopolnilne dejavnosti na kmetiji.
2. Upravičenci so vlagatelji iz prvega odstavka tega člena, ki izpolnjujejo pogoje za dodelitev podpore iz 24. člena te uredbe, dosežejo zadostno število točk pri merilih za izbor in jim je izdana odločba o pravici do sredstev.

23. člen

(upravičeni stroški)

1. V skladu s točko b) četrtega odstavka 50. člena Uredbe 2022/2472/EU so za naložbe v primarno predelavo lesa in digitalizacijo upravičeni stroški:

* nakupa novih strojev in opreme za namen primarne predelave lesa,
* novogradnje objektov za namen primarne predelave lesa,
* ureditev skladiščnih kapacitet za namen primarne predelave lesa, ter
* splošni stroški iz 20. člena uredbe o skupnih določbah za izvajanje intervencij.

1. Višina upravičenih stroškov se določi v skladu z 41. členom te uredbe.

24. člen

(pogoji za dodelitev podpore)

1. Vlagatelj mora poleg splošnih pogojev za dodelitev podpore iz uredbe o skupih določbah za izvajanje intervencij ob vložitvi vloge na javni razpis v okviru te intervencije izpolnjevati tudi naslednje pogoje:
2. v skladu s standardno klasifikacijo dejavnosti mora imeti registrirano dejavnost s šifro A02.200 – sečnja, C16.100 – žaganje, skobljanje in impregniranje lesa ali C16.290 – proizvodnja drugih izdelkov iz lesa, plute, slame in protja, pri čemer se v okviru te intervencije podpirajo dejavnosti in proizvodi iz priloge 2, ki je sestavni del te uredbe;
3. izpolnjevati mora pogoje za mikro ali malo podjetje v skladu z merili iz priloge I k Uredbi Uredba 2022/2472/EU;
4. izvajati mora dejavnost v skladu s tretjim odstavkom 21. člena te uredbe;
5. če je upravičenec gospodarska družba, zadruga, samostojni podjetnik posameznik, mora v koledarskem letu pred objavo javnega razpisa imeti najmanj 1.000.000 EUR letnega prihodka od prodaje brez DDV;
6. če je upravičenec nosilec dopolnilne dejavnosti na kmetiji, mora v koledarskem letu pred objavo javnega razpisa imeti kmetija najmanj 5.000 EUR prihodka iz predelave lesa, kar je razvidno iz računov, ki se priložijo vlogi na javni razpis;
7. če je upravičenec gospodarska družba, zadruga, samostojni podjetnik posameznik mora delovati in izvajati dejavnost za katero je prejel podporo v naseljih z manj kot 5.000 prebivalci, v skladu z uredbo, ki ureja standardno klasifikacijo teritorialnih enot;
8. vlogi na javni razpis mora priložiti seznam opreme za predelavo lesa, ki jo ima v uporabi na dan vložitve vloge na javni razpis, fotografijo objekta, namestitve fiksne opreme oziroma delovnih strojev, načrt, na kateri vlagatelj označi lokacijo opreme ter popis osnovnih sredstev vlagatelja. Seznam opreme za predelavo lesa mora biti skladen s popisom osnovnih sredstev vlagatelja.
9. Podrobnejši pogoji in dokazila za izpolnjevanje pogojev iz prvega odstavka tega člena se določijo z javnim razpisom.

25. člen

(merila za ocenjevanje vlog)

1. Vloge, vložene na javni razpis, se točkujejo na podlagi naslednjih meril za ocenjevanje vlog:
2. za gospodarske družbe, zadruge in samostojne podjetnike posameznike:
3. ekonomski vidik naložbe:

* število zaposlenih v podjetju,
* delovanje podjetja,
* dodeljena sredstva iz naslova PRP 2014-2020 oziroma SN 2023-2027;

1. geografski vidik naložbe:

* stopnja gozdnatosti na ravni občine;

1. tehnološki vidik naložbe: več faznost proizvodnega procesa;
2. prispevek k horizontalnim ciljem: okoljski prispevek izvedene naložbe k učinkovitejši rabi energije, izkoriščanju obnovljivih virov energije, zmanjševanje količine odpadkov;
3. za nosilce dopolnilne dejavnosti na kmetijah:
4. ekonomski vidik naložbe:

* starost vlagatelja,
* delovanje dopolnilne dejavnosti,
* dodeljena sredstva iz naslova PRP 2014-2020 oziroma SN 2023-2027,,

1. geografski vidik naložbe:

* stopnja gozdnatosti na ravni občine;

1. tehnološki vidik naložbe: več faznost proizvodnega procesa;
2. prispevek k horizontalnim ciljem: okoljski prispevek izvedene naložbe k učinkovitejši rabi energije, izkoriščanju obnovljivih virov energije, zmanjševanje količine odpadkov;
3. Med vlogami, vloženimi na javni razpis za naložbe v primarno predelavo lesa in digitalizacijo, ki dosežejo vstopni prag 40 odstotkov najvišjega možnega števila točk, se izberejo tiste, ki dosežejo višje število točk, do porabe razpisanih sredstev.
4. Podrobnejša merila iz prvega odstavka tega člena in točkovnik za ocenjevanje vlog se določijo v javnem razpisu.

26. člen

(pogoji ob vložitvi zahtevka za izplačilo sredstev)

1. Poleg splošnih pogojev ob vložitvi zahtevka za izplačilo sredstev iz uredbe o skupnih določbah za izvajanje intervencij mora upravičenec do podpore v okviru te intervencije ob vložitvi zahtevka za izplačilo sredstev izpolnjevati tudi pogoj, da mora biti naložba vključena v uporabo, kar se šteje za zaključek naložbe in se izkazuje z izjavo o vključitvi naložbe v uporabo.
2. Upravičenec mora zahtevku za izplačilo sredstev priložiti naslednja dokazila:
3. seznam obstoječe opreme za predelavo lesa, ki jo ima v uporabi na dan vložitve zahtevka za izplačilo sredstev, fotografijo namestitve predmetne naložbe ter popis osnovnih sredstev upravičenca. Seznam obstoječe opreme mora biti skladen s popisom osnovnih sredstev upravičenca;
4. tehnično dokumentacijo opreme, iz katere je razviden majhen obseg predelave lesa iz tretjega odstavka 21. člena te uredbe.
5. Upravičenec lahko v okviru te intervencije vloži en zahtevek za izplačilo sredstev.

27. člen

(obveznosti po zadnjem izplačilu sredstev)

Upravičenec mora izpolnjevati splošne obveznosti iz uredbe o skupnih določbah za izvajanje intervencij.

28. člen

(javni razpis)

1. Javni razpis je strukturiran v:

* A. sklop, na katerega vložijo vlogo vlagatelji, ki so nosilci dopolnilne dejavnosti na kmetiji;
* B. sklop, na katerega vložijo vlogo vlagatelji, ki so gospodarske družbe, zadruge ter samostojni podjetniki posamezniki.

1. Če je na posameznem sklopu iz prejšnjega odstavka višina razpisanih sredstev višja od zneska odobrenih sredstev, se preostanek sredstev prerazporedi v drugi sklop.

29. člen

(finančne določbe)

1. Podpora v okviru te intervencije se dodeli kot vrednost na enoto v obliki nepovratne finančne pomoči.
2. Stopnja podpore je 40 odstotkov upravičenih stroškov.
3. Najnižji znesek podpore v okviru intervencije naložbe v primarno predelavo lesa in digitalizacijo je 3.500 eurov na vlogo.
4. Upravičenec lahko v celotnem programskem obdobju 2023–2027 iz naslova te intervencije pridobi največ 500.000 eurov javne podpore.
5. Razpoložljiva sredstva, namenjena izvajanju te intervencije v programskem obdobju 2023–2027, so opredeljena v Prilogi 2 uredbe o skupnih določbah za izvajanje intervencij.

**4. Intervencija naložbe v ustanovitev in razvoj gozdnega drevesničarstva**

30. člen

(predmet in namen podpore)

Podpora iz intervencije naložbe v ustanovitev in razvoj gozdnega drevesničarstva se dodeli naložbam v nakup in dobavo nove mehanizacije oziroma opreme za gozdno semenarstvo, kontejnersko vzgojo in vzgojo gozdnega drevja.

31. člen

(vlagatelji in upravičenci)

1. Vlagatelji za naložbe v ustanovitev in razvoj gozdnega drevesničarstva so fizične ali pravne osebe, ki imajo v skladu s standardno klasifikacijo dejavnosti registrirano dejavnost s šifro, A01.200 - Gojenje gozdov in druge gozdarske dejavnosti.
2. Upravičenci so vlagatelji iz prejšnjega odstavka, ki izpolnjujejo pogoje za dodelitev podpore iz 33. člena te uredbe, dosežejo zadostno število točk pri merilih za izbor in jim je izdana odločba o pravici do sredstev.

32. člen

(upravičeni stroški)

1. Upravičeni stroški za podporo iz intervencije naložbe v ustanovitev in razvoj gozdnega drevesničarstva so naslednji:

* stroški nakupa in dobave nove mehanizacije oziroma opreme za gozdno semenarstvo, kontejnersko vzgojo in vzgojo gozdnega drevja,
* stroški nakupa in postavitve rastlinjakov in pripadajoče opreme ter
* splošni stroški iz 20. člena uredbe o skupnih določbah za izvajanje intervencij.

1. Višina upravičenih stroškov se določi v skladu s 41. členom te uredbe.

33. člen

(pogoji za dodelitev podpore)

1. Vlagatelj mora poleg splošnih pogojev za dodelitev podpore iz uredbe o skupnih določbah za izvajanje intervencij ob vložitvi vloge na javni razpis izpolnjevati tudi naslednje pogoje:
2. v skladu s standardno klasifikacijo dejavnosti mora imeti registrirano dejavnost s šifro A02.100 - Gojenje gozdov in druge gozdarske dejavnosti,
3. vključen mora biti v register dobaviteljev, skladno s predpisi, ki urejajo gozdni reprodukcijski material, in ki ga vodi MKGP.
4. Podrobnejši pogoji in dokazila za izpolnjevanje pogojev iz prejšnjega odstavka tega člena se določijo z javnim razpisom.

34. člen

(merila za ocenjevanje vlog)

1. Vloge, vložene na javni razpis, se točkujejo na podlagi naslednjih meril za ocenjevanje vlog:
2. velikost gozdne drevesnice,
3. število zaposlenih v podjetju,
4. sklenjene pogodbe za odkup sadik gozdnega drevja,
5. število dejavnosti, ki jih dobavitelj opravlja ter
6. število enot predelave.
7. Med vlogami, vloženimi na javni razpis za naložbe ustanovitev in razvoj gozdnega drevesničarstva, ki dosežejo vstopni prag 40 odstotkov najvišjega možnega števila točk, se izberejo tiste, ki dosežejo višje število točk, do porabe razpisanih sredstev.
8. Podrobnejša merila iz prvega odstavka tega člena in točkovnik za ocenjevanje vlog se določijo v javnem razpisu.

35. člen

(pogoji ob vložitvi zahtevka za izplačilo sredstev)

1. Poleg splošnih pogojev ob vložitvi zahtevka za izplačilo sredstev iz uredbe o skupnih določbah za izvajanje intervencij mora upravičenec do podpore v okviru te intervencije ob vložitvi zahtevka za izplačilo sredstev izpolnjevati tudi pogoj, da mora biti naložba vključena v uporabo, kar se šteje za zaključek naložbe in se izkazuje z izjavo o vključitvi naložbe v uporabo.
2. Upravičenec lahko v okviru te intervencije vloži en zahtevek za izplačilo sredstev.

36. člen

(obveznosti po zadnjem izplačilu sredstev)

Upravičenec mora izpolnjevati splošne obveznosti iz uredbe o skupnih določbah za izvajanje intervencij.

37. člen

(finančne določbe)

1. Podpora v okviru te intervencije se dodeli kot vrednost na enoto v obliki nepovratne finančne pomoči.
2. Stopnja podpore je 40 odstotkov upravičenih stroškov.
3. Najnižji znesek podpore v okviru te intervencije je 1.000 eurov na vlogo.
4. Upravičenec lahko v celotnem programskem obdobju 2023–2027 iz naslova te intervencije pridobi največ 300.000 eurov javne podpore.
5. Razpoložljiva sredstva, namenjena izvajanju intervencije naložbe v ustanovitev in razvoj gozdnega drevesničarstva v programskem obdobju 2023–2027, so opredeljena v Prilogi 2 uredbe o skupnih določbah za izvajanje intervencij.

III. SKUPNE DOLOČBE

38. člen

(javni razpis)

1. Sredstva se razpišejo z zaprtim javnim razpisom v skladu z zakonom, ki ureja kmetijstvo.
2. Oddaja vlog na javni razpis se začne prvi delovni dan po izteku enaindvajsetih dni od objave javnega razpisa v Uradnem listu Republike Slovenije.
3. Če dve ali več vlog na javni razpis prejmejo enako število točk in razpisana sredstva ne zadoščajo za odobritev vseh teh vlog v celoti, se vloge izberejo na podlagi ponderiranja meril za ocenjevanje vlog, ki se določijo v javnem razpisu.
4. V skladu z zakonom, ki ureja kmetijstvo, se prva vloga na javni razpis po vrstnem redu točkovanja, ki izpolnjuje predpisane pogoje, in dosega zadostno število točk, vendar razpoložljiva sredstva ne zadoščajo za dodelitev sredstev v celoti, odobri do višine razpoložljivih sredstev:

1. če se vlagatelj s tem strinja, kar izkaže z izjavo, ki jo mora poslati agenciji v osmih dneh od vročitve obvestila o tem, da razpoložljiva sredstva ne zadoščajo za dodelitev sredstev v celoti, in

2. če je izpolnjen namen, za katerega se dodelijo sredstva, ki je razviden iz priložene izjave vlagatelja.

1. Sredstva se upravičencu odobrijo z odločbo o pravici do sredstev.

39. člen

(naložbe na območju Triglavskega narodnega parka)

1. V skladu s šestim odstavkom 11. člena Zakona o Triglavskem narodnem parku (Uradni list RS, št. 52/10, 46/14 – ZON-C, 60/17, 82/20 in 18/23 – ZDU-1O; v nadaljnjem besedilu: ZTNP-1) se vlogo, prispelo na javni razpis, ne glede na ostala merila za izbor, oceni z dodatnimi desetimi odstotki možnih točk od najvišjega možnega števila točk, če:

* ima vlagatelj stalno prebivališče ali sedež na območju iz 9. člena ZTNP-1 (v nadaljnjem besedilu: območje narodnega parka) ali
* ima vlagatelj, ki je fizična oseba, stalno prebivališče zunaj območja narodnega parka, v narodnem parku pa je lastnik gozdnih zemljišč.

1. Dodatno pridobljene točke na podlagi ZTNP-1 se ne upoštevajo pri doseganju vstopnega praga točk.
2. Intervencije, ki prispevajo k razvojnim usmeritvam ZTNP-1, in za katere veljajo določbe tega člena, so intervencije iz 1. in 3. točke 3. člena te uredbe.

40. člen

(združevanje podpor)

1. Sredstva se ne odobrijo in izplačajo vlagatelju oziroma upravičencu, ki je za iste upravičene stroške, kot jih navaja v vlogi na javni razpis in v zahtevku za izplačilo sredstev, že prejel sredstva državnega proračuna Republike Slovenije ali sredstva Evropske unije oziroma druga javna sredstva.
2. Ne glede na prejšnji odstavek se podpora po tej uredbi v okviru istih upravičenih stroškov lahko združuje z drugimi podporami iz naslova državnih pomoči, če z združitvijo podpor niso preseženi najvišji zneski oziroma intenzivnost podpore, določeni z Uredbo 2021/2115/EU, Uredbo 2022/2472/EU, ter drugimi predpisi, ki urejajo državne pomoči, ne glede na to, ali se podpora za projekt ali dejavnost v celoti financira iz nacionalnih sredstev ali pa se delno financira iz sredstev Evropske unije.
3. Podpora z upravičenimi stroški po tej uredbi, dodeljena na podlagi Uredbe 2022/2472/EU se lahko združuje z vsako drugo podporo iz naslova državnih pomoči, če se navedeni ukrepi nanašajo na različne upravičene stroške.

41. člen

(višina upravičenih stroškov)

1. Za stroške gozdarske mehanizacije se uporablja katalog stroškov iz predpisa, ki ureja kmetijsko in gozdarsko mehanizacijo.
2. Za stroške iz 6., 23. in 32. člena te uredbe, razen stroškov iz prejšnjega odstavka tega člena minister pristojen za kmetijstvo predpiše katalog stroškov in njihovih vrednosti na enoto.
3. Upravičeni stroški se za vlagatelje iz 1., 2., in 5. točke prvega odstavka 5. člena te uredbe, iz in 3. točke drugega in tretjega odstavka 5. člena te uredbe, iz 1. in 3. točke prvega odstavka 13. člena te uredbe, iz 4. točke prvega odstavka 22. člena te uredbe ter fizične osebe iz prvega odstavka 31. člena te uredbe pripoznajo na podlagi računov iz drugega odstavka 44. člena te uredbe in se priznajo v višini največ do vrednosti, ki je za posamezno vrsto dela ali artikel določena v predpisih iz prvega in drugega odstavka tega člena.
4. Upravičeni stroški se za vlagatelje iz 3. in 4. točke prvega odstavka 5. člena te uredbe, 1., 2. in 4. točke drugega odstavka 5. člena te uredbe, iz 2. točke prvega odstavka 13. člena te uredbe, iz 1. do 3. točke prvega odstavka 22. člena te uredbe, ter pravne osebe iz prvega odstavka 31. člena te uredbe za posamezni strošek priznajo na enoto v vrednosti, ki je za posamezno vrsto dela ali artikel določena v predpisih iz prvega in drugega odstavka tega člena.

42. člen

(neupravičenost naložb in stroškov)

Podpora v okviru te uredbe se ne dodeli za:

1. naložbe zunaj območja Republike Slovenije;
2. nakup gozdnih zemljišč, zemljišč in objektov;
3. nakup rabljene mehanizacije in opreme za delo v gozdu, opreme za predelavo lesa ter mehanizacije in opreme za drevesničarsko dejavnost;
4. stroške priprave vloge na javni razpis in zahtevka za izplačilo sredstev;
5. stroški arheoloških izkopavanj in arheološkega nadzora;
6. stroški letnega gradbenega vzdrževanja protipožarne infrastrukture;
7. plačilo davkov, carin in dajatev pri uvozu;
8. davek na dodano vrednost (v nadaljnjem besedilu: DDV), razen če DDV ni povračljiv na podlagi predpisov, ki urejajo DDV;
9. obresti na dolgove, bančne stroške in stroške garancij;
10. upravne takse;
11. obratna sredstva;
12. stroške leasinga in zakupa objektov, naprav in opreme, stroške podelitve patentov, stroške pridobitve licenc, plačilnih pravic, avtorske in sorodnih pravic ter stroške registracije znamk;
13. druge stroške, povezane s pogodbami o zakupu, kot so marža najemodajalca, stroški refinanciranja obresti, režijski stroški in stroški zavarovanja.

43. člen

(datum upravičenosti stroškov)

1. Stroški iz te uredbe so upravičeni do podpore, če so v skladu s četrtim odstavkom 86. člena Uredbe 2021/2115/EU o strateških načrtih, nastali po oddaji vloge na javni razpis.
2. Ne glede na določbe prvega odstavka tega člena je datum začetka upravičenosti splošnih stroškov iz 20. člena uredbe o skupnih določbah za izvajanje intervencij, 1. januar 2023.

44. člen

(zahtevek za izplačilo sredstev)

1. Upravičenec mora zahtevku za izplačilo priložiti naslednja dokazila:
2. izjavo o prejetih javnih sredstvih za iste upravičene stroške;
3. izjavo o namenski rabi naložbe oziroma dela naložbe, če se je naložba oziroma del naložbe uporabljal pred vložitvijo zahtevka za izplačilo sredstev;
4. geografsko označene fotografije, ki potrjujejo izvedbo podprte naložbe oziroma dela naložbe, ki predstavlja zaokroženo vsebinsko ali tehnološko celoto, ter fotografije, iz katerih je razvidna označitev vira sofinanciranja v skladu z uredbo o skupnih določbah za izvajanje intervencij.
5. Upravičenci iz 1., 2., in 5. točke prvega odstavka 5. člena te uredbe, iz 3. točke drugega in tretjega odstavka 5. člena te uredbe, iz 1. in 3. točke prvega odstavka 13. člena te uredbe, iz 4. točke prvega odstavka 22. člena te uredbe, fizične osebe iz prvega odstavka 31. člena te uredbe za namen oprostitve plačila dohodnine v skladu s predpisom, ki ureja dohodnino, in upravičenci, ki so naročniki v skladu z zakonom, ki ureja javno naročanje za namen določitve višine izplačanih sredstev poleg dokazil iz prejšnjega odstavka zahtevku za izplačilo priložijo tudi:
6. kopije računov, elektronske in e-račune;
7. dokazilo o plačilu (položnica oziroma blagajniški prejemek, potrdilo banke o izvršenem plačilu, potrjen kompenzacijski nalog, pobotna izjava ali asignacijska pogodba).
8. V primeru nakupa mehanizacije, za katero je obvezno ugotavljanje skladnosti s standardi in predpisi o varnosti strojev, mora upravičenec dokument, ki to izkazuje, hraniti na kraju samem, ter ga mora predložiti na zahtevo ARSKTRP.
9. Na podlagi vloženega popolnega zahtevka za izplačilo sredstev in po opravljeni kontroli iz 47. člena te uredbe se sredstva izplačajo na transakcijski račun upravičenca.
10. Računi in druga dokazila, ki se nanašajo na naložbo, se morajo glasiti na upravičenca.
11. Rok za vložitev zadnjega zahtevka za izplačilo sredstev je 30. junij 2029.

45. člen

(poročilo o izpolnjevanju obveznosti)

1. Poročilo o izpolnjevanju obveznosti iz 18. člena te uredbe vsebuje obvezni element, proizvodni kazalnik: letni obseg sečnje oziroma spravila lesa v gozdovih v Republiki Sloveniji za vse upravičence.
2. Upravičenec ali njegov pooblaščenec vloži poročilo iz prejšnjega odstavka, skupaj z dokazili, v elektronski obliki, podpisano s kvalificiranim elektronskim podpisom, do 15. aprila tekočega leta za preteklo koledarsko leto, in sicer v aplikacijo, ki je za ta namen vzpostavljena na spletni strani ARSKTRP na način, določen v 6. členu uredbe o skupnih določbah za izvajanje intervencij.
3. Podrobnejše zahteve glede poročila o izpolnjevanju obveznosti se določijo v javnem razpisu.

**46. člen**

**(odrek pravici do sredstev)**

Če se upravičenec odreče pravici do sredstev iz odločbe o pravici do sredstev, o tem v skladu z zakonom, ki ureja kmetijstvo, pisno obvesti Agencijo v roku 60 dni od dneva izdaje odločbe o pravici do sredstev.

47. člen

(izvedba kontrol ter sistem kršitev in upravnih sankcij)

1. Kontrole se izvajajo v skladu s VIII. poglavjem uredbe o skupnih določbah za izvajanje intervencij. Za izvajanje kontrol je odgovorna ARSKTRP.
2. MKGP lahko v skladu s 123. členom Uredbe 2021/2115/EU o strateških načrtih preverja pravilnost izvajanja intervencij iz te uredbe.
3. Neizpolnitev ali kršitev obveznosti se sankcionira v skladu z uredbo o skupnih določbah za izvajanje intervencij. Podrobnejša opredelitev kršitev in upravnih sankcij je opredeljena v uredbi o skupnih določbah za izvajanje intervencij in Katalogu kršitev in upravnih sankcij, iz priloge 1, ki je sestavni del te uredbe.

IV. KONČNA DOLOČBA

48. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-341/2023/

Ljubljana, dne…

EVA 2023-2330-0109

Vlada Republike Slovenije

dr. Robert Golob

predsednik

**Priloga 1: Katalog kršitev in upravnih sankcij**

**A. Kršitve in sankcije pri intervenciji ureditev gozdne infrastrukture**

Če upravičenec ne izpolni obveznosti iz 1. ali 2. točke 10. člena te uredbe, mora v proračun Republike Slovenije vrniti izplačana sredstev, in sicer:

- po prvi kršitvi prejme opozorilo,

- po drugi kršitvi mora vrniti vsa izplačana sredstva, za vsako posamezno prometnico.

**B. Kršitve in sankcije pri intervenciji naložbe v nakup nove mehanizacije in opreme za delo v gozdu**

(1) Upravičenec, ki v predpisanem roku ne izpolni obveznosti iz prve ali druge alineje 1. točke prvega odstavka 18. člena te uredbe, mora v proračun Republike Slovenije vrniti izplačana sredstev, in sicer:

- 20 odstotkov izplačanih sredstev, če izpolni najmanj 90 odstotkov in manj kot 100 odstotkov predpisanega obsega poseka oziroma spravila lesa,

- 50 odstotkov izplačanih sredstev, če izpolni najmanj 80 odstotkov in manj kot 90 odstotkov predpisanega obsega poseka oziroma spravila lesa,

- vsa izplačana sredstva, če izpolni manj kot 80 odstotkov predpisanega obsega poseka oziroma spravila lesa.

(2) Upravičenec, ki v predpisanem roku ne izpolni obveznosti iz prve ali druge alineje 2. točke prvega odstavka 18. člena te uredbe, mora v proračun Republike Slovenije vrniti izplačana sredstev, in sicer:

- 20 odstotkov izplačanih sredstev, če izpolni najmanj 90 odstotkov in manj kot 100 odstotkov predpisanega obsega poseka oziroma spravila lesa,

- 50 odstotkov izplačanih sredstev, če izpolni najmanj 80 odstotkov in manj kot 90 odstotkov predpisanega obsega poseka oziroma spravila lesa,

- vsa izplačana sredstva, če izpolni manj kot 80 odstotkov predpisanega obsega poseka oziroma spravila lesa.

(3) Če upravičenec ne izpolni obveznosti iz tretje alineje 1. točke ali 2. točke prvega odstavka 18. člena te uredbe, mora v proračun Republike Slovenije vrniti izplačana sredstva, in sicer:

- po prvi kršitvi prejme upravičenec opozorilo,

- po drugi kršitvi mora vrniti 50 odstotkov izplačanih sredstev,

- po tretji kršitvi mora vrniti preostala izplačana sredstva.

(4) Upravičenec, ki ne poroča o izpolnjenih obveznostih iz tretjega odstavka 18. člena te uredbe mora v proračun Republike Slovenije vrniti izplačana sredstev, in sicer:

- po prvi ugotovljeni kršitvi dobi opozorilo,

- po drugi ugotovljeni kršitvi mora vrniti deset odstotkov izplačanih sredstev,

- po tretji ugotovljeni kršitvi mora vrniti petdeset odstotkov izplačanih sredstev,

- po četrti ugotovljeni kršitvi mora vrniti razliko med vrnjenimi sredstvi in skupno višino izplačanih sredstev.

**Priloga 2: Seznam dejavnosti in proizvodov predelave lesa**

|  |  |  |  |
| --- | --- | --- | --- |
| **Šifra Kategorije SKD 2008** | **Naziv** | **Podprte aktivnosti** | **Proizvodi po KN 2012** |
| **A02.200** | **Sečnja** | * proizvodnja sekancev v gozdu | **4401 21****Iveri, sekanci in podobno, iglavcev**  **4401 22 Iveri, sekanci in podobno, neiglavcev** |
| **C16.100** | **Žaganje, skobljanje in impregniranje lesa** | * žaganje lesa, skobljanje lesa in druga strojna obdelava okroglega lesa * profiliranje, iveriranje, luščenje in rezanje okroglega lesa * proizvodnja lesenih železniških pragov * proizvodnja lesenih drogov, kolov ipd. * proizvodnja lesne volne, lesne moke, sekancev in iveri * sušenje lesa * impregnacija ali kemična obdelava lesa z zaščitnimi sredstvi ali drugimi materiali | * 4401 21 Iveri, sekanci in podobno, iglavcev * 4401 22 Iveri, sekanci in podobno, neiglavcev * *4403 Les, neobdelan, z lubjem ali brez lubja ali beljavine, ali grobo obdelan (obtesan):* * **4404 Les za obroče, cepljeni koli, koli, planke, drogovi, zašiljeni toda ne žagani po dolžini, lesene palice, grobo okleščene, upognjene ali drugače obdelane, primerne za izdelavo sprehajalnih palic, dežnikov, ročajev za orodje ali podobnih proizvodov,trakovi in podobno iz lesa** * **4406 Leseni železniški ali tramvajski pragovi** * **4407 Les, vzdolžno žagan ali rezan, cepljen ali luščen, skobljan ali ne, brušen ali na koncih spojen, debeline nad 6 mm** |
| **C16.290** | **Proizvodnja drugih izdelkov iz lesa, plute, slame in protja** | * proizvodnja lesnih peletov ali briketov za energetsko rabo | * *4401 Les za ogrevanje v hlodih, polenih, vejah, butarah ali podobnih oblikah; iver in podobni drobci, žagovina, lesni odpadki in ostanki, aglomerirani ali neaglomerirani v hlode, brikete, pelete ali podobne oblike:* * **44013100 Leseni peleti** * **44013920 Žagovina, odpadki in ostanki, aglomerirani (npr. briketi)** |

**Priloga 3: Opis ekonomskih meril za izbor vlog in njihov izračun**

V tej prilogi so definirani ekonomski in finančni kazalniki, ki jih uporabljamo kot merilo za oceno ekonomskega vidika naložbe.

**Razmerje med letnim prihodkom iz gozdarske dejavnosti in višino naložbe**

Kazalnik »Razmerje med letnim prihodkom iz gozdarske dejavnosti in višino naložbe« uporabljamo pri merilih za izbor vlog v okviru intervencije naložbe v nakup nove mehanizacije in opreme za delo v gozdu.

Če gre za vlagatelja, ki je fizična oseba, razen samostojnega podjetnika posameznika, agrarna skupnost se v okviru meril za izbor vlog ocenjuje vrednost razmerja (količnik) med letnimi prihodki iz gozdarske dejavnosti in višino naložbe brez DDV.

Če gre za vlagatelja, ki je pravna oseba ali samostojni podjetnik posameznik, se v okviru meril za izbor vlog ocenjuje vrednost razmerja (količnik) med letnimi prihodki iz celotnega poslovanja in višino naložbe brez DDV.

1. *za fizične osebe, razen samostojnih podjetnikov posameznikov, ter agrarne skupnosti :*

|  |
| --- |
| vrednost proizvodnje gozdarske dejavnosti (EUR)\*  ---------------------------------------------------------------------------- = povprečni prihodek iz gozdarske dejavnosti (EUR/ha)  površina gozdov v Republiki Sloveniji (ha)\* |

\* \*\*podatek vodi Statistični urad Republike Slovenije

|  |
| --- |
| letni prihodek iz gozdarske dejavnosti (EUR) = povprečni prihodek iz gozdarske dejavnosti (EUR/ha) X površina gozda vlagatelja (ha) |

|  |
| --- |
| letni prihodki iz gozdarske dejavnosti  ------------------------------------------------------------------------- =  vrednost naložbe brez DDV |

*b.za pravne osebe in samostojne podjetnike posameznike:*

|  |
| --- |
| (AOP 126) letni prihodki iz poslovanja  ------------------------------------------------------------------------- =  vrednost naložbe brez DDV |